Nerea Urbizu

Nerea Urbizu Ruiz (Lekunberri, Nafarroa, 1980)  musikaria da, eta, besteak beste, Ene Kantak proiektuaren sortzaileetako bat da, Urko Oskozekin batera. Proiektuaren barruan, Mikel Santos “Belatz”en marrazkiekin liburu bat ere idatzi du, 2021eko udazkenean aurkeztuta: "Furgonetako gorabeheretan".

Ibilbidea 
Musikan, agertokietan  abeslari azaltzen hasi zen Euskal eta Haur Kantu Txapelketetan. Geroago, haren kabuz, Nerea Erbitirekin, besteak beste, euskal kantuen bertsioak egiten zituen ITZALAK proiektuan, eta herriz herri ibili ziren garai batez. Aurrerago, JO TA HANKA plaza taldean aritu zen, hainbat lagunekin eta Nerea Erbitirekin ere bai.

Katamalo. Gotzon Barandiaranek idatzitako poemak izan ziren Katamalo ikuskizunaren abiaburua. Poema horiek kantu bihurtu zituzten BBK Bihotz Bakartien Klubeko musikariek eta Nereak Gorka Urbizu anaiarekin batera. Bi disko argitaratu zituzten.

2020. urtean, Naizen elkartearen abestia sortu zuen Ekaitz Goikoetxearekin, elkarteko gazte eta gurasoekin batera.

Urmuga mendi ibilbide musikatuan ere parte hartu izan du anaiarekin batera, 2021ean, esate baterako.

22. Korrikaren abestiaren egilea eta zuzendari artistikoa izan da. Nerea Urbizuk sorturiko «HitzEkin» abestiak girotuko du Korrika. Sustrai Colinak sorturiko hitzei Nereak jarri die musika, eta Ane García, Anari eta Nerea Urbizu bera dira abestiaren interpreteak.

Erreferentziak

Kanpo estekak 

Emakume abeslariak
Nafarroa Garaiko musikariak
Nafarroako biografia zirriborroak